У паняцця ёсць і іншыя значэнні, гл. Канстанцінава.
**Канстанці́нава** (трансліт.: *Kanstancinava*, руск.: Константиново) — вёска ў Мядзельскім раёне Мінскай вобласці. Уваходзіць у склад Слабадскога сельсавета.

Гісторыя
--------

У 1904 годзе на месцы вёскі быў засценак Жоснянскай воласці Вілейскага павета Віленскай губерні, 80 жыхароў. Тут была школа граматы, у якой у 1896/97 навучальным годзе вучыліся 7 хлопчыкаў. У 1921 годзе вёска гміны Жосна Дунілавіцкага (з 1925 года Пастаўскага) павета Віленскага ваяводства, 19 двароў, 104 жыхары. У 1931 годзе ― 24 двары, 104 жыхары. З 12 кастрычніка 1940 года вёска ў Слабадскім сельсавеце Мядзельскага раёна Вілейскай, з 20 верасня 1944 года Маладзечанскай, з 20 студзеня 1960 года Мінскай абласцей. У 1940 годзе ў вёсцы 32 двары, 155 жыхароў. У студзені-ліпені 1944 года ў вёсцы размяшчаўся штаб партызанскай брыгады імя К. К. Ракасоўскага. Жыхары вёскі, браты А. В. і Ф. В. Валасевіч рамантавалі зброю партызан, рабілі памятныя медалі для партызан, якія вызначыліся ў баях.

У 1949 годзе ў вёсцы арганізаваны калгас імя Молатава. З 9 красавіка 1954 года вёска — цэнтр калгаса «1 Мая».

У 2010-х гадах са звычайнай хаты зроблена каталіцкая капліца, якая ўваходзіць у Мядзельскую парафію. Імшы цэлебруюцца зазвычай а 11 гадзіне ў нядзелю праз кожны тыдзень мядзельскімі святарамі. Капліцу наведвае нямала каталікоў з Канстанцінава і навакольных вёсак.

Раней на Мядзельшчыне некаторыя населеныя пункты называліся распеўней за цяперашняе і мелі канчатак «а» — Мядзела, Нарочча, Свіра, Княгініна. Пазней іх сталі афіцыйна пісаць як у польскай або рускай мовах, але мясцовыя жыхары Канстанцінава дагэтуль кажуць словы і нават імёны з канчаткам «а» — Мядзела, Паўла. Назву сваёй вёскі вымаўляць цвярдзей ― Канстантынава.

Насельніцтва
------------

* 125 жыхароў (1960)
* 80 двароў, 198 жыхароў (1997)

Інфраструктура
--------------

У вёсцы размешчаны адміністрацыйны будынак калгасу, жывёлагадоўчая ферма, рамонтныя майстэрні, сталовая, фельчарска-акушэрскі пункт, бібліятэка, каталіцкая капліца Маці Божай Шкаплернай.

Раней былі клуб, магазін, базавая школа і дзіцячы сад.

Памятныя мясціны
----------------

Помнік 27 землякам з вёсак калгаса, якія загінулі ў Айчынную вайну (пастаўлены ў 1965 г.); мемарыяльны знак у гонар партызанскай брыгады імя К. К. Ракасоўскага (пастаўлены ў 1975 г.).

Зноскі
------

1. ↑  Назвы населеных пунктаў Рэспублікі Беларусь: Мінская вобласць: нарматыўны даведнік / І. А. Гапоненка, І. Л. Капылоў, В. П. Лемцюгова і інш.; пад рэд. В. П. Лемцюговай. — Мн.: Тэхналогія, 2003. — 604 с. ISBN 985-458-054-7. (DJVU)
2. ↑  Wykaz miejscowości Rzeczypospolitej Polskiej, Warszawa 1938, wolumin — 1, s. 44

Літаратура
----------

* Konstantynowo, wieś, powiat wilejski // Słownik geograficzny Królestwa Polskiego i innych krajów słowiańskich. Tom IV: Kęs — Kutno (польск.). — Warszawa, 1883. — S. 365.

Спасылкі
--------

* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх
* -- тэлеграм-канал мядзельскіх краязнаўцаў

| ⛭**Слабадскі сельсавет** |
| --- |
| Цэнтр | Слабада |  |
| Аграгарадкі | Старыя Габы |
| Вёскі | Бадзені ·  Бакачы ·  Баяры ·  Вайцяхова ·  Вохабні ·  Вусаўшчына ·  Гняздзішча ·  Гулі ·  Двор Крапіўна ·  Дзягілі ·  Жуціна ·  Зані ·  Заўруткі ·  Зыкава ·  Кавалі ·  Канстанцінава ·  Канчані ·  Качаны ·  Крапіўна ·  Красняны ·  Кузьмічы ·  Кухальскія ·  Леанардава ·  Лейцы ·  Ляхавічы ·  Мазалеўшчына ·  Мікасецк ·  Мілты ·  Місуны ·  Мохавічы ·  Муцеўшчына ·  Навасёлкі ·  Нагаўкі ·  Нагаўшчына ·  Новыя Габы ·  Посапава ·  Пугачы ·  Пятрова ·  Пятрэлеўцы ·  Раманаўшчына ·  Рамашкі ·  Рубанікі ·  Слабодка ·  Славічы ·  Старына ·  Студзяніца ·  Суднікі ·  Чарвячова ·  Янушаўка ·  Яцыны |